Astăzi, Școala Gimnazială ,,Ion Popescu” Bărbătești a desfășurat mai multe activități cu prilejul zilei de 1 iunie – Ziua Internațională a Copilului.
„1 iunie, ziua tuturor copiilor, ziua în care iubirea și voia bună plutesc în aer. Ziua copilului reprezintă o ocazie minunată de a ne reîntoarce la copilărie și de a o retrăi prin ochii celor mici. Indiferent de vârstă, ne putem simți copii lăsând deoparte grijile de zi cu zi. Cu atât mai mult cu cât, din 2017, această zi este declarată sărbătoare legală în România. Evenimentul a fost finanțat din banii strânși de elevi la ,,Festivalul Toamnei”, iar bucuria a fost pe măsură. Atmosfera a fost întreținută de trupa ,,Evenimente ideale” din Craiova, care a adus azi zâmbete pe fețele copiilor. Prințese, Mickey Mouse și Minnie i-au însoțit pe copii în activitățile interactive. Mai mult, pentru a marca puritatea copilăriei, elevii au eliberat pe cerul Bărbăteștiului zeci de baloane în culorile drapelului României, semn al purității și al mândriei de a fi român”, au anunțat reprezentanții Școlii Gimnaziale „Ion Popescu” Bărbătești.